সূত্র জানায়, ভারতের প্রধানমন্ত্রী নরেন্দ্র মোদীর বাংলাদেশ সফরের সময় এ চুক্তি সম্পাদন হবে। দুই মাসের মধ্যে বাংলাদেশের পররাষ্ট্রমন্ত্রী এ এইচ মাহমুদ আলী নয়াদিল্লীতে যৌথ পরামর্শক কমিশনের (জেসিসি) বৈঠকে অংশ নেবেন ও ভারতের পররাষ্ট্রমন্ত্রী সুষমা স্বরাজের সঙ্গে বৈঠক করবেন। এছাড়া সেপ্টেম্বরে জাতিসংঘের সাধারণ পরিষদের বৈঠকের সময় বাংলাদেশের প্রধানমন্ত্রী শেখ হাসিনা ও ভারতের প্রধানমন্ত্রী নরেন্দ্র মোদীর মধ্যে বৈঠক অনুষ্ঠিত হতে পারে। এরপর এবছরের অক্টোবর থেকে ২০১৫ সালের জানুয়ারি মাসের মধ্যে নরেন্দ্র মোদী বাংলাদেশ সফরে আসবেন- এ লক্ষ্যে প্রস্তুতি নিচ্ছেন ঢাকা ও দিল্লীর কর্মকর্তারা। ভারতের প্রধানমন্ত্রীর সফরে এ চুক্তি হওয়ার ব্যাপারে আশাবাদী বাংলাদেশ।